
SHPALLJE PËR POZICIONIN SPECIALIST 


Bazuar në Ligji Nr.7961, datë 12.07.1995 “Kodi i Punës në Republikën e Shqipërisë”, i ndryshuar, Ligjin Nr. 57/2025, “Për menaxhimin e integruar të mbetjeve”, Vendimin Nr. 37, të Këshillit të Ministrave, datë 21.01.2026, “Për përcaktimin e organizimit të brendshëm, të organeve drejtuese dhe të mënyrës së funksionimit të Agjencisë Kombëtare të Ekonomisë së Mbetjeve, sh.a.” si dhe Vendimit Nr.3, datë 16.06.2026, të Këshillit Mbikëqyrës “Për miratimin e strukturës dhe organikës të Agjencisë Kombëtare të AKEM sh.a”.


SPECIALIST, NJËSIA E BUXHETIT DHE FINANCËS, NË DREJTORINË EKONOMIKE DHE ÇËSHTJEVE LIGJORE


Afati për dorëzimin e dokumenteve datë 22 Shtator 2026 pranë Agjencinë Kombëtare të Ekonomisë së Mbetjeve sh.a


Përshkrimi përgjithësues i pozicionit të punës është:

1. Përgatit dhe ndjek realizimin e planeve buxhetore vjetore, afatmesme dhe afatgjata.
2. Zbaton aktet ligjore dhe nënligjore në fushën e financës dhe kontabilitetit.
3. Regjistron të ardhurat dhe shpenzimet e shoqërisë në sistemet përkatëse sipas zërave në bazë të ligjit, si dhe mban inventarët e Agjencisë Kombëtare të Ekonomisë së Mbetjeve sh.a.
4. Harton, përditëson regjistrin e aktiveve të Agjencisë, si dhe siguron ligjshmërinë e zbatimit të procedurave dhe sistemit kontabël për kryerjen e veprimeve financiare.
5. Përllogarit çdo muaj listëpagesat, raportet mjekësore, listat e sigurimeve shoqërore dhe shëndetësore, si dhe dietat dhe honoraret. 
6. Kryen regjistrimin dhe deklarimet e nevojshme në sistemin elektronik të tatimeve për të gjithë punonjësit.
7. Asiston në çdo rast njësitë përkatëse brenda institucionit për përgatitjen e buxheteve dhe projekt fishave për investime.
8. Realizon arkëtimet dhe pagesat, mbajtjen e kontabilitietit për të gjithë projektet me financim të huaj dhe bashkëfinancim që administrohen në Agjencinë Kombëtare të Ekonomisë së Mbetjeve sh.a.


KUSHTET PËR PRANIM DHE KRITERET E VEÇANTA


Kandidatët duhet të plotësojnë kushtet për pranim si dhe kriteret e veçanta si vijon: 

a. Të jetë shtetas shqiptar; 
b. Të ketë zotësi të plotë për të vepruar; 
c. Të zotërojnë diplomë të nivelit “Bachelor” në shkenca shkenca ekonomike, dega finance;
d. Të mos jenë dënuar me vendim gjyqësor të formës së prerë për kryerjen e një vepre penale; 
e. Të jetë në kushte shëndetësore që e lejojnë të kryejë detyrën përkatëse;
f. Të mos ketë konflikt interesi në ushtrimin e detyrës; 



DOKUMENTACIONI, MËNYRA DHE AFATI I DORËZIMIT


Kandidatët duhet të dorëzojnë dokumentet si më poshtë: 
· Jetëshkrim i aplikantit; 
· Fotokopje të diplomës/diplomave dhe listes se notave; 
· Fotokopje të librezës së punës (të gjitha faqet që vërtetojnë eksperiencën në punë); 
· Fotokopje të letërnjoftimit (ID); 
· Vërtetim të gjendjes shëndetësore (në momentin e fillimit të marrëdhënieve të punës); 
·  Vetëdeklarim të gjendjes gjyqësore; 
· Certifikata për trajnime në lidhje me pozicionin për të cilin konkurojnë; 
· Çdo dokumentacion tjetër që vërteton dokumentet e përmendura në jetëshkrimin tuaj.

Dokumentat duhet të dorëzohen drejtpërsëdrejti në AKEM sh.a brenda datës 22 Shtator 2026.


REZULTATET PËR FAZËN E VERIFIKIMIT TË DOKUMENTACIONIT


[bookmark: _Hlk234223214][bookmark: _Hlk234223195]Komisioni Ad-Hoc do të shpallë në faqen zyrtare të AKEM sh.a www.mjedisi.gov.al, dhe në faqen zyrtare të Agjencisë Kombëtare të Punësimit dhe Aftësive www.puna.gov.al listën e kandidatëve që plotësojnë kushtet dhe kërkesat e posaçme për intervistën e strukturuar me gojë, si dhe datën, vendin dhe orën e saktë kur do të zhvillohet intervista. 
Në të njëjtën datë kandidatët që nuk i plotësojnë kushtet dhe kërkesat e posaçme do të njoftohen individualisht (nëpërmjet adresës së e-mail), për shkaqet e moskualifikimit.


FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA


· Njohuri mbi Ligjin Nr. 10296, datë 08.07.2010 “Për menaxhimin financiar dhe kontrollin”, i ndryshuar.
· Njohuri mbi Ligjin Nr. 9936, datë 26.06.2008 “Për menaxhimin e sistemit buxhetor në Republikën e Shqipërisë”, i ndryshuar.
· Njohuri mbi Ligjin nr. 162, datë 23.012.2020 “Për prokurimin publik”.
· Njohuri mbi Ligjin Nr. 44/2015 “Kodi i Procedurave Administrative i Republikës së Shqipërisë”, i ndryshuar.
· Njohuri mbi Ligjin Nr. 7960, datë 12.07.1995 “Kodi i Punës i Republikës së Shqipërisë”, i ndryshuar.


MËNYRA E VLERËSIMIT TË KANDIDATËVE DHE KOMUNIKIMI
 
a- Intervistën e strukturuar me gojë, deri në 60 pikë; 
b- Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 40 pikë. 

Në përfundim të vlerësimit të kandidatëve, në AKEM sh.a do të njoftojë ata individualisht në mënyrë elektronike për rezultatet (nëpërmjet adresës së e-mail).

Aplikimi dhe dorëzimi i të gjitha dokumentacioneve të cituara më sipër, duhet të bëhet brenda datës 22 Shtator 2026, në protokollin e Agjencisë Kombëtare të Ekonomisë së Mbetjeve sh.a.
Zhvillimi i intervistës do të zhvillohet në datën 30 Shtator 2026, në ambientet e Agjencisë Kombëtare të Ekonomisë së Mbetjeve sh.a, Bulevardi Dëshmorët e Kombit, Nr.1, Tiranë.

